2025 METAIS TIKRINTŲ INTERNETO SVETAINIŲ KALBOS KLAIDŲ ATMINTINĖ 

1. Pavadinimų rašymo klaidos 
	Blogai
	Gerai

	Skambučius apmoka LR Socialinės apsaugos ir darbo ministerija
	Skambučius apmoka LR socialinės apsaugos ir darbo ministerija

	Lietuvos Respublikos Švietimo įstatymas
	Lietuvos Respublikos švietimo įstatymas

	Teatras IKI labai smagiai paminėjo Tarptautinę Teatro dieną
	Teatras IKI labai smagiai paminėjo Tarptautinę teatro dieną, [...]

	Mokykla bendradarbiauja su Ignalinos rajono savivaldybės švietimo ir kultūros skyriumi
	Mokykla bendradarbiauja su Ignalinos rajono savivaldybės administracijos Švietimo ir kultūros skyriumi

	Ignalinos rajono Švietimo ir sporto paslaugų centras
	Ignalinos rajono švietimo ir sporto paslaugų centras


	2. Žodžių reikšmės, skolinių vartojimo klaidos: 
	Blogai
	Gerai

	[...] apjungiančias mokslą, technologijas ir verslą. 
	[...] vienijančias mokslą, technologijas ir verslą. 

	Vyriausias virėjas
Vyriausias finansininkas
	Vyriausiasis virėjas
Vyriausiasis finansininkas

	Sekantis Lietuvos riedslidžių taurės etapas vyks [...] 
	Kitas Lietuvos riedslidžių taurės etapas vyks […] Nemenčinėje rugpjūčio 9 d.

	Krepšinio podcastų veidas
	Krepšinio tinklalaidžių veidas 

	Projektas dalinai finansuojamas Lietuvos kultūros tarybos [...]
	Projektas iš dalies finansuojamas Lietuvos kultūros tarybos [...]

	Tereikia užsiregistruoti ir įsigyti vieningą skaitytojo pažymėjimą
	Tereikia užsiregistruoti ir įsigyti bendrą skaitytojo pažymėjimą, galiojantį [...] 


	3. Linksnių vartojimo klaidos:
	Blogai
	Gerai

	Naudoti modernias švietimo technologijas ugdymo turinio perteikime.
	Naudoti modernias švietimo technologijas perteikiant ugdymo turinį. 

	[...] padrąsino atlikėjus prisilietimui prie aukščiausio lygio koncertinio fortepijono.
	[...] padrąsino atlikėjus prisiliesti prie aukščiausio lygio koncertinio fortepijono.

	Mokslo metų eigoje
	Per mokslo metus


	4. Padalyvių vartojimo klaidos:
	Blogai
	Gerai

	Naudojant dantų muliažą, specialistė demonstravo [...] 
	Naudodama dantų muliažą, specialistė demonstravo […] 

	Pasitinkant šventes mokiniai puošė mokyklos teritoriją 
	Pasitikdami šventes mokiniai puošė mokyklos teritoriją 


5. Giminės vartojimo klaidos:
	Blogai
	Gerai

	Svarbiausias socialinės pedagogės uždavinys [...]
	Svarbiausias socialinio pedagogo uždavinys [...]


6. Skyrybos klaidos.
6.1. Neišskiriamas šalutinis prijungiamojo sakinio dėmuo:
	Blogai
	Gerai

	Pamokų, kuriose buvo integruotas kultūrinis ugdymas planai
	Pamokų, kuriose buvo integruotas kultūrinis ugdymas, planai

	Patarimai kaip lavinti vaiko kalbos vystymąsi
	Patarimai, kaip lavinti vaiko kalbos vystymąsi

	Galima pamatyti kaip atrodo patys linai ir iš jų išaustos drobės.
	Galima pamatyti, kaip atrodo patys linai ir iš jų išaustos drobės.



6.2. Neišskiriamas išplėstinis derinamasis pažyminys po pažymimojo žodžio:
	Blogai
	Gerai

	Kaip pateisinti pamokas praleistas dėl ligos?
	Kaip pateisinti pamokas, praleistas dėl ligos?

	Kadangi mūsų krašte yra nemažai žmonių užsiimančių senaisiais amatais, [...] 
	Kadangi mūsų krašte yra nemažai žmonių, užsiimančių senaisiais amatais, [...]


6.3. Daroma kitų skyrybos klaidų:
	Blogai
	Gerai

	Paramos suma: 5002,70 Eur 
	Paramos suma 5002,70 Eur 

	Įstaigos įnašas: 1250,68 Eur
	Įstaigos įnašas 1250,68 Eur

	Direktoriaus metinė veiklos ataskaita 2024 m.
	Direktoriaus metinė veiklos ataskaita, 2024 m.
Arba 
2024 m. direktoriaus metinė veiklos ataskaita

	Finansinės būklės ataskaita 2024 m. III ketv.
	Finansinės būklės ataskaita, 2024 m. III ketv.
Arba 
2024 m. III ketv. finansinės būklės ataskaita

	Interneto svetainių kūrimas ir nuoma: www.svetainesnemokamai.lt.
	Interneto svetainių kūrimas ir nuoma www.svetainesnemokamai.lt.

	Duomenys kaupiami ir saugomi Juridinių asmenų registre, kodas: 000000000.
	Duomenys kaupiami ir saugomi Juridinių asmenų registre, kodas 000000000.

	[...] arba pristatyti į įstaigą adresu Ąžuolų g. 0, Ignalina.
	[...] arba pristatyti į įstaigą adresu: Ąžuolų g. 0, Ignalina.

	[...] kuri tikimės ilgam išliks jų širdyse.
	[…] kuri, tikimės, ilgam išliks jų širdyse.

	[...] skyriuje spalio 1 d. duomenimis mokosi 22 mokiniai. 
	[...] skyriuje, spalio 1 d. duomenimis, mokosi 22 mokiniai. 


	7. Rašybos klaidos:
	Blogai
	Gerai

	Autobusas Volkswagen Crafter 
	Autobusas „Volkswagen Crafter“

	Lietuvos Nepriklausomybės atkūrimo dienos minėjimas gimnazijoje
	Lietuvos nepriklausomybės atkūrimo dienos minėjimas gimnazijoje

	Išgūžėjo 
	Išgužėjo 

	Karate egzaminas
	Karatė egzaminas

	[...] bet vis gi įveikėme [...] 
	[...] bet visgi įveikėme [...]

	Nuostabios Carito centro darbuotojos [...] 
	Nuostabios „Carito“ centro darbuotojos [...]

	Sąskaita – faktūra
	Sąskaita faktūra

	[…] tad nekartą po šiuo akmeniu vyko lobių paieškos.
	[…] tad ne kartą po šiuo akmeniu vyko lobių paieškos.


	8. Netaisyklingai vietoj brūkšnio vartojamas brūkšnelis, dedama galūnė po romėniškų skaitmenų, daroma nelietuviškų kabučių rašymo klaidų:
	Blogai
	Gerai

	9-12 klasių grupėje
	9–12 klasių grupėje

	Gimnazijos II-ojo aukšto erdvėje [...] 
	Gimnazijos II aukšto erdvėje […]

	Šv. Velykos - tai šventė, [...]
	Šv. Velykos – tai šventė, [...]

	Paliesiuje suskambo trečioji “Pavasario gaida”

	Paliesiuje suskambo trečioji „Pavasario gaida“



_______________
	
	


                                                                                                                   
